གྲེལ་
པ་རྣལ་འབྱོར་དབང་ཕྱུག་དཔལ་ས་སྐྱ་
པ་ཆེན་པོ་ལ་ཀློག་སྐྱ་དབང་ཕྱུག་
གྲགས་ཀྱིས་ཞུས་པ་
བཞུགས་སོ།།
ས་ཆེན་ཀུན་དགའ་སྙིང་པོས།
375



༄༅། །ཨོཾ་སྭ་སྟི་སིདྡྷ། གཞུང་རྡོ་རྗེའི་ཚིག་རྐང་གི་འགྲེལ་པ། རྣལ་འབྱོར་་
དབང་ཕྱུག་དཔལ་ས་སྐྱ་པ་ཆེན་པོ་ལ་ཀློག་སྐྱ་དབང་ཕྱུག་གྲགས་ཀྱིས་ཞུས་པ། རྗེ་བཙུན་
བླ་མ་དམ་པའི་ཞབས་ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །བདག་སོགས་་་་
སེམས་ཅན་ཐམས་ཅད་ཐུགས་བརྩེ་བ་ཆེན་པོས་རྗེས་སུ་བཟུང་སྟེ་བྱིན་གྱིས་བརླབ་ཏུ་་་་་
གསོལ༑ ལམ་འབྲས་བུ་དང་བཅས་པའི་གདམས་ངག་འདི་ལ་དོན་གཉིས་ཏེ། བླ་མ་་་
དམ་པའི་ཞབས་ལ་ཕྱག་འཚལ་ཞིང་ལམ་འབྲས་བཤད་པར་དམ་བཅའ་བ་དང༌།
གཞུང་གི་དོན་ནོ། །དེ་ལ་དང་པོ། བླ་མ་དམ་པའི་ཞབས་པད་ལ་བཏུད་དེ་་་་་་
ཞེས་ཏེ། དེའང་བླ་མ་གཅིག་ཉིད་ཡོན་ཏན་གྱི་ལྡོག་པས་ཕྱེ་བས་བཞིར་འགྱུར་ཏེ། ཕྱི་་
སྒྲོ་འདོགས་ཡོངས་སུ་གཅོད་པར་བྱེད་པའི་དང༌། ནང་རང་བྱུང་གི་ཡེ་ཤེས་སྟོན་པར་བྱེད་
པའི་དང༌། གསང་བ་ལྷན་ཅིག་སྐྱེས་པའི་ཡེ་ཤེས་སྟོན་པར་བྱེད་པའི་དང༌། མཐར་་་་་
ཐུག་ཆོས་ཐམས་ཅད་ཤིན་ཏུ་རྣམ་པར་དག་པའི་དེ་ཁོ་ན་ཉིད་སྟོན་པར་བྱེད་པའི་བླ་མ་རྡོ་རྗེ་་
སློབ་དཔོན་ནོ། །དེ་ལ་དང་པོ་ནི། ལུས་རྩ་ལ་བུམ་པའི་དབང་བསྐུར་ནས་ལམ་བསྐྱེད་
པའི་རིམ་པ་འཁོར་དང་བཅས་པ་བཟླས་པ་དང་གཏོར་མ་དང་སྦྱིན་སྲེག་དང་རབ་གནས་ཀྱི་མཐར་་
ཐུག་པ། སྟོན་པ་བྱེད་པས་ན། ཕྱི་སྒྲོ་འདོགས་ཡོངས་སུ་གཅོད་པར་བྱེད་པའི་བླ་མ་རྡོ་་་་་
རྗེ་སློབ་དཔོན་ནོ། །གཉིས་པ་ནི། ངག་དང་རྩ་ཡི་གེ་ལ་གསང་བའི་དབང་བསྐུར་ནས་
ལམ་བདག་བྱིན་གྱིས་བརླབ་པའི་རིམ་པ་ལ་བརྟེན་ཏེ་ལྟ་བ་རང་བྱུང་གི་ཡེ་ཤེས་རྒྱུད་ལ་་་་་
སྐྱེད་པར་བྱེད་པས་ན། ནང་རང་བྱུང་གི་ཡེ་ཤེས་སྟོན་པར་བྱེད་པའི་བླ་མ་རྡོ་རྗེ་བསློ་་་་་་
དཔོན་ནོ། །གསུམ་པ་ནི། ཁམས་དྭངས་མ་དང་སེམས་ལ་ཤེས་རབ་ཡེ་ཤེས་ཀྱི་དབང་
བསྐུར་ནས་ལམ་དཀྱིལ་འཁོར་འཁོར་ལོ་ལ་བརྟེན་ཏེ་ལྟ་བ་ལྷན་ཅིག་སྐྱེས་པའི་ཡེ་ཤེས་་་་་་་
ཡས་འབབ་ཀྱི་དགའ་བ་བཞི། རྒྱུད་ལ་སྐྱེད་པར་བྱེད་པས་ན། གསང་བ་ལྷན་ཅིག་སྐྱེས་་་་་
པའི་ཡེ་ཤེས་སྟོན་པར་བྱེད་པའི་བླ་མ་རྡོ་རྗེ་སློབ་དཔོན་ནོ། །བཞི་པ་ནི། ལུས་ངག་་་་་་
ཡིད་གསུམ་ཅར་ལ་དབང་བྱེད་པའི་སྙིང་པོ་ཡེ་ཤེས་རླུང་དང་སེམས་ལ་དབང་བཞི་པ་་་་་
བསྐུར་ནས་ལམ་རྡོ་རྗེ་རྦ་རླབས་ལ་བརྟེན་ཏེ་ལྟ་བ་ཆོས་ཀྱི་དབྱིངས་ཤིན་ཏུ་རྣམ་པར་དག་་་་་་
པའི་དེ་ཁོ་ན་ཉིད་མས་བརྟན་གྱི་དགའ་བ་བཞི་རྒྱུད་ལ་སྐྱེད་པར་བྱེད་པས་ན། མཐར་ཐུག་་་
377

ཆོས་ཐམས་ཅད་ཤིན་ཏུ་རྣམ་པར་དག་པའི་དེ་ཁོ་ན་ཉིད་རྒྱུད་ལ་སྐྱེད་པར་བྱེད་པས་མཐར་ཐུག་་་
དང་༑ ཐམས་ཅད་ཤིན་ཏུ་རྣམ་པར་དག་པའི་དེ་ཁོ་ན་ཉིད། སྟོན་པར་བྱེད་པའི་བླ་མ་རྡོ་རྗེ་་་་་་
སློབ་དཔོན་ནོ། །དེ་རྣམས་ལས་དང་པོ་ནི་ལམ་ལས་མིང་བཏགས་ལ་ཕྱི་མ་གསུམ་ནི་ལྟ་་
བ་ལས་མིང་བཏགས་ཏེ། དེའི་རྒྱུ་མཚན་ཡང་དང་པོས་ནི་བསྐྱེད་པའི་རིམ་པ་འཁོར་དང་
བཅས་པ། ཏིང་ངེ་འཛིན་སྐྱེ་བ་བུལ་བས་ཕྱིའི་རྟོགས་པར་བྱ་རྒྱུ་རྣམས་སྟོན་པས་སོ། །
གསུམ་པོས་ནི་ཏིང་ངེ་འཛིན་སྐྱེ་བ་མྱུར་བས། ནང་དུ་ཉམས་སུ་མྱོང་བའི་ཡེ་ཤེས་སྐྱེས་་་་་
ཙམ་ན་རང་གི་རྒྱུད་ལ་ངེས་པའི་ཤེས་པ་ཁྱད་པར་ཅན་སྐྱེ་བས་བླ་མ་ལ་དམ་པར་འཛིན་
པའི་བློ་འབྱུང་བས་སོ། །ཞབས་པད་ཅེས་པ་བླ་མའི་སྐུའི་ཆ་ལས་དམན་པ་ཞབས་ཡིན་་་་
ལ་དེའི་འོག་ན་གདན་པདྨ་ཡོད་པས་དེ་ལ་ཕྱག་འཚལ་ན་སྐུ་ལུས་ཐམས་ཅད་ལ་ཕྱག་བྱས་་་་
པར་འགྱུར་བའོ། །བཏུད་ཅེས་པ་ནི་དྭངས་བའི་དད་པ་ཁྱད་པར་ཅན་གྱིས་ཀུན་ནས་་་་་་
བསླངས་ནས་ལུས་ངག་ཡིད་གསུམ་གྱིས་བཏུད་པའོ།། ༈ བཤད་པར་དམ་བཅའ་བ་་་
ནི༑ ལམ་འབྲས་གསུང་མདོ་བྲི་བར་བྱ་ཞེས་པ་སྟེ། དེའང་ལམ་ནི་འཇིག་རྟེན་ཚོགས་་་་
སྦྱོར་གཉིས་དང་འཇིག་རྟེན་ལས་འདས་པའི་ས་དང་པོར་ཡན་ཆད་ལམ་གཉིས། འཁོར་ལོ་་་་
ཤིང་རྟའི་འཁོར་ལོ་རེས་འགྲིག་རེས་མི་འགྲིག་པ་དང་འདྲ་བར་ཁྱུག་རྩེར་མི་འགྲོ་བས་འཆམས་པ་་་་་་
དང༌༑ ཤིང་རྟའི་འཁོར་ལོ་བསྐོར་ཙ་ན་ཁྱུག་རྩེར་འགྲོ་བས་བསྐོར་བའི་ལམ་གཉིས། རྣམ་་་་་
རྟོག་སྔོན་དུ་སོང་བ་ལས་དང་པོ་རྟགས་ཐོག་ཏུ་མི་འབབ་པས་དྲོད་ཀྱིས་བསྡུས་པ་དང་། དེ་ཁོ་ན་་་
ཉིད་ཀྱི་རྟགས་སེམས་ལ་འཆར་བ་ལས་རྟགས་རྣམས་ཐོག་ཏུ་ཕེབས་པས་རྟགས་ཀྱིས་བསྡུས་པའི་་་་་
ལམ་གཉིས། ལོ་ཀའི་ལམ་དུ་ཡེ་ཤེས་སྐྱེ་བ་སྙམ་བྱེད་ཀྱང་རྣམ་རྟོག་གིས་བསྡུས་པས་རྣམ་རྟོག་་་་་
འཇུག་ལྡོག་དང་ཡེ་ཤེས་འཇུག་ལྡོག་གིས་བསྡུས་པའི་ལམ་གཉིས་ཏེ། རྣམ་གྲང་ཀྱི་་་་
ཚུལ་གྱིས་བརྒྱད་དོ། །འབྲས་བུ་ནི། བདག་ཉིད་ལ་ཚོགས་ཡོངས་སུ་རྫོགས་ཤིང་རྟེན་་
འབྲེལ་འགྲིག་པའི་ཆེ་བ་ནི་སྐུ་ལྔ་ལྷུན་གྲུབ་ཀྱི་སངས་རྒྱས་སུ་སྒྱུར་བར་བྱེད་པ་དང༌།
གཞན་ལ་ཚོགས་རྫོགས་ཤིང་རྟེན་འབྲེལ་འགྲིག་པའི་ཆེ་བ་ངན་སོང་གསུམ་རྒྱུན་ཆད་པ་་་་་་
དང་༑ ལོང་བ་རྣམས་ཀྱིས་མིག་ཐོབ་པ་དང༌། སེམས་མ་བསྐྱེད་པ་སྐྱེད་པ་དང༌།
བྱང་ཆུབ་སེམས་དཔའ་ས་ནས་སར་འཕར་བ་ལ་སོགས་པ་དུ་མ་དང༌། བདག་གཞན་་་་་་་
378

གཉིས་ཀའི་ཆེ་བ་འཁོར་ཚོམ་བུ་གཅིག་དང་བཅས་ནས་འཚང་རྒྱ་བའོ། །དེ་བས་ན་མིང་་་་
གི་རྣམ་གྲངས་བཅུ་དང་ལྡན་པའོ། །ལམ་འབྲས་བུ་དང་བཅས་པའི་གདམས་ངག་ཅེས་བྱ་སྟེ།
ལམ་བསྐྱེད་པའི་རིམ་པ་ལྟ་བུའི་སྟེང་ན་འབྲས་བུ་སྤྲུལ་པའི་སྐུ་ལྷུན་གྲུབ་ཏུ་ཚང་བ་ལ་་་་
སོགས་པའོ། །འབྲས་བུ་ལམ་དང་བཅས་པ་སྟེ་འབྲས་བུ་སྤྲུལ་པའི་སྐུའི་སྟེང་ནའང་ལམ་་
བསྐྱེད་པའི་རིམ་པའི་ཆོས་ཀུན་ཡར་ལྡན་གྱི་ཚུལ་ཚང་བ་ལ་སོགས་པའོ། །གཅིག་ཤེས་་་་
པས་མང་པོ་ཤེས་པའི་གདམས་ངག་སྟེ་འདི་ཤེས་ན་ཏིང་ངེ་འཛིན་གྱི་རྒྱུ་ཤེས། ཏིང་ངེ་་་་་་
འཛིན་ཉིད། ཏིང་ངེ་འཛིན་གྱི་བར་ཆད། དེ་སེལ་བའི་ཐབས། ཏིང་ངེ་འཛིན་གྱི་ས་་
མཚམས་ཤེས་པའོ། །གསེར་འགྱུར་གྱི་རྩི་ལྟ་བུའི་གདམས་ངག་སྟེ་གསེར་སྲང་གཅིག་་་་་་
གིས་ལྕགས་སྲང་སྟོང་ལ་སོགས་པ་གསེར་དུ་སྒྱུར་བར་བྱེད་པ་བཞིན་དུ་འདིས་ཀྱང་མ་དག་་
པའི་ཕུང་པོ་དང་ཁམས་དང་སྐྱེ་མཆེད་ཐམས་ཅད་སངས་རྒྱས་ཀྱི་ཡེ་ཤེས་སུ་བྱིན་གྱིས་་་་་་
བརློབ་པར་བྱེད་པས་སོ། །སྡེ་སྣོད་གསུམ་གྱི་དེ་ཁོ་ན་ཉིད་ཤེས་པའི་གདམས་ངག་སྟེ།
སྡེ་སྣོད་གསུམ་ནས་བཤད་པ་ཐམས་ཅད་ཀྱང་རྣལ་འབྱོར་པའི་ཉམས་ཀྱི་སྣང་བར་གཏན་
ལ་འབེབས་པས་སོ། །རྩ་བ་རྡོ་རྗེ་ཚིག་ལྟ་བུའི་གདམས་པ་སྟེ་བླ་མའི་མན་ངག་མིན་པ་་་་་
གང་གིས་ཀྱང་མི་རྟོགས་པས་སོ། །ཡིད་བཞིན་གྱི་ནོར་བུ་རིན་པོ་ཆེ་ལྟ་བུའི་གདམས་་་་་
ངག་སྟེ་འཇིག་རྟེན་དང་འཇིག་རྟེན་ལས་འདས་པའི་དགོས་འདོད་ཐམས་ཅད་འབྱུང་བས་་་་་
སོ༑ །བར་ཆད་ངོ་ཤེས་པས་བདུད་ཀྱི་གེགས་སེལ་བའི་གདམས་ངག་སྟེ། འདྲེ་སྲིན་་་་་
ལ་སོགས་པ་བར་ཆད་དུ་སྣང་བ་ཐམས་ཅད་ནང་རྟེན་འབྲེལ་དུ་ཤེས་པས་སོ། །ཏིང་ངེ་་་་་
འཛིན་ངོ་ཤེས་པས་བསམ་གཏན་གྱི་གེགས་སེལ་བའི་གདམས་ངག་སྟེ་ལུས་ཀྱི་ན་ཚ་དང་་་་་
སེམས་ཉམས་ཀྱི་བྱེ་བྲག་མི་འདྲ་བ་ཐམས་ཅད་ཏིང་ངེ་འཛིན་དུ་ཤེས་པས་སོ། །དེ་བས་་་་
ན་སྐྱོན་ཡོན་ཏན་དུ་སློང་བའི་གདམས་ངག་སྟེ། གཞན་གྱིས་སྐྱོན་དུ་བྱེད་པའི་ལུས་ཀྱི་ན་་
ཚ་དང་སེམས་ཀྱི་སྡུག་བསྔལ་ཐམས་ཅད་ཏིང་ངེ་འཛིན་གྱི་སྣང་བར་ངོ་ཤེས་པར་བྱས་ནས་་་
ལམ་དུ་སློང་བས་སོ། །བར་ཆད་དངོས་གྲུབ་ཏུ་ལེན་པའི་གདམས་ངག་སྟེ་མི་མཐུན་པའི་་
ཕྱོགས་ཤ་ཟས་རྨུག་པ་དང་སྲིན་པོས་བརྡེག་པ་ལ་སོགས་པ་ཐམས་ཅད་ཏིང་ངེ་འཛིན་དུ་ངོ་་་
ཤེས་པར་བྱས་ནས་ལམ་དུ་བྱེད་པས་སོ། །གསུང་མདོ་ཞེས་པ་ནི་ཚིག་ཉུང་ལ་དོན་རྒྱས་་་
379

པ་སྟེ། བྲི་བར་བྱ་ཞེས་པ་ཡང་དག་པར་རྫོགས་པའི་སངས་རྒྱས་རྡོ་རྗེ་བདག་མེད་མས་་་་་
གསུང་པ་ལས་ཚིག་གཅིག་གིས་དབྲི་བསྣན་མེད་སྒྲོ་སྐུར་མེད་པར་བྲི་བར་བྱ་ཞེས་པའི་དོན་་
༈ ད་ནི་གཞུང་གི་དོན་ལ་གཉིས་ཏེ། གཞུང་ཚོམ་བུ་བཅད་པ་དང༌། དོན་་་་་
གྱི་འབྲེལ་བརྩི་བའོ། །
དང་པོ་ལ་གཉིས་ཏེ། ལམ་དང་འབྲས་བུའོ། །དང་པོ་ལ་གཉིས་ཏེ། ལམ་་་་
རྒྱས་འབྲིང་གསུམ་དུ་བསྟན་པ་དང༌། ལམ་ཟབ་འབྲིང་གསུམ་དུ་བསྟན་པའོ། །དང་་་་
པོ་ལ་གསུམ་སྟེ། ལམ་རྒྱས་པ་དང༌། འབྲིང་པོ་དང་། བསྡུས་པའོ། །དང་པོ་་་་་
ལམ་རྒྱས་པ་ལ་གསུམ་ལས་ཕྱེ་བས་བཅོ་བརྒྱད་དུ་འགྱུར་ཏེ། འཁོར་འདས་ཐུན་མོང་གི་་
ལམ་བསྟན་པ་དང༌། འཁོར་ལོ་འཆམས་པ་འཇིག་རྟེན་པའི་ལམ་བསྟན་པ་དང་།
འཁོར་ལོ་བསྐོར་བ་འཇིག་རྟེན་ལས་འདས་པའི་ལམ་བསྟན་པའོ། །དང་པོ་ལ་བདུན་ཏེ།
སྣང་བ་གསུམ་དུ་བསྟན་པའི་ལམ། རྒྱུད་གསུམ་དུ་བསྟན་པའི་ལམ། ཚད་མ་བཞི་རུ་་་
བསྟན་པའི་ལམ། གདམས་ངག་དྲུག་ཏུ་བསྟན་པའི་ལམ། སྙན་བརྒྱུད་བཞི་རུ་བསྟན་་
པའི་ལམ། རྟེན་འབྲེལ་ལྔ་རུ་བསྟན་པའི་ལམ། ཐབས་ཤེས་རབ་ཀྱི་ཕྱོགས་ཀྱི་རྣལ་་་་
འབྱོར་པའི་སྲུང་བ་སུམ་ཅུའོ། །འཇིག་རྟེན་པའི་ལམ་ལ་བདུན་ཏེ། ཏིང་ངེ་འཛིན་སྐྱེ་་་་
བའི་རྒྱུ་མདོར་བསྟན་པ་དང༌། མདོར་བསྡུས་ཏེ་རྒྱས་པར་བསྟན་པ་དང༌། རེ་དོགས་་་་
དང་བྲལ་བའི་ལམ་བསྟན་པ་དང༌། སད་པ་བཞི་རུ་བསྟན་པ་དང༌། དྲན་་ཉེར་་་་་
གཞག་བཞི་རྒྱུར་བསྟན་པ་དང༌། ཡང་དག་སྤོང་བ་བཞི་འབྲས་བུ་བསྟན་པ་དང༌།
ཏིང་ངེ་འཛིན་ཐམས་ཅད་ཀྱི་མཇུག་བསྡུད་བསྟན་པའོ། །འཁོར་ལོ་བསྐོར་བ་འཇིག་རྟེན་་
ལས་འདས་པའི་ལམ་ལ། བླ་མ་ཆེན་པོས་ཐམས་ཅད་ལ། རྒྱུ་རྟགས་འབྲས་བུ་མཇུག་
བསྡུད་གསུང་ཡང༌། རྗེ་བཙུན་ནི་གྲུབ་མཐའ་བཞི་ལ་རེ་རེ་ལ་རྒྱུ་བསྟན་པ་དང་།
རྟགས་བསྟན་པ་དང༌། འབྲས་བུ་བསྟན་པ་དང༌། མཇུག་བསྡུད་བསྟན་པའོ་གསུང་།
ལམ་འབྲིང་པོ་ལ་ཆོས་ལྔ། ཏིང་ངེ་འཛིན་གྱི་རྒྱུ། ཏིང་ངེ་འཛིན་ཉིད། ཏིང་ངེ་འཛིན་གྱི་བར་་་
ཆད༑ དེ་བསལ་བའི་ཐབས། ཏིང་ངེ་འཛིན་གྱི་ས་མཚམས། ཏིང་ངེ་འཛིན་གྱི་འབྲས་བུའོ། །
380

དེའང་འབྲས་བུ་ལོགས་སུ་སྟོན་པས་ན་ལྔའོ། །ལམ་བསྡུས་པ་ལ་གསུམ་མོ། །མཚན་ཉིད་སྣ་་་
ཚོགས་ཀྱི་ཏིང་ངེ་འཛིན། རང་བཞིན་སྟོང་པའི་ཏིང་ངེ་འཛིན། ངོ་བོ་ཟུང་འཇུག་གི་ཏིང་ངེ་འཛིན་ཏོ།།
༈ གཉིས་པ་དོན་གྱི་འབྲེལ་བརྩི་བ་ལ་གཉིས་ཏེ། ལམ་ཁྲིད་ལུགས་གསུམ་་་་་་
དང༌༑ བགྲོད་ལུགས་གཉིས་སོ། །དེ་ལ་ལམ་ཁྲིད་ལུགས་ཀྱི་དབང་དུ་བྱས་ན།
གང་ཟག་གཅིག་ལས་དང་པོ་པ་ནས་བཟུང་སྟེ་སངས་རྒྱས་ཀྱི་བར་དུ་ས་མཚམས་བདུན་
གྱིས་བགྲོད་དེ། འཇིག་རྟེན་པའི་ལམ་ལ་ཁམས་འདུས་པ་གསུམ། འདས་པའི་ལམ་་་་
ལ་གྲུབ་མཐའ་བཞིའོ། །དེ་ལ་དང་པོ་དེད་དཔོན་ལྟ་བུའི་ལམ་ཁྲིད་ལུགས་གསུམ་ལས།
དང་པོ་སེམས་རང་རིག་འདི། རླུང་གིས་ལམ་ཁྲིད་པ་ནི། ཁམས་འདུས་པ་དང་པོ་ལ་་་་
གནོད་པ་སྐྱེལ་བའི་རླུང་གིས་ལམ་ཁྲིད། བར་པ་ལ་ཕན་གནོད་མེད་པའི་རླུང་གིས་ལམ་་
ཁྲིད༑ ཐ་མ་ལ་ཕན་འདོགས་པའི་རླུང་གིས་ལམ་ཁྲིད་དེ། དེས་འཇིག་རྟེན་པའི་ལམ་་་
ཆོད་ནས། འདས་པའི་ལམ་ལ། གྲུབ་མཐའ་དང་པོ་བུམ་པའི་དབང་གིས་དྲུག་ལ་་་
ཟག་པ་མེད་པའི་རླུང་གིས་ལམ་ཁྲིད རླུང་གིས་ལམ་ཁྲིད། གཉིས་པ་གསང་བའི་དབང་གི་ས་བཞི་ལ་དབང་་་
པོ་ལྔའི་རླུང་གིས་ལམ་ཁྲིད། གསུམ་པ་ཤེས་རབ་ཡེ་ཤེས་ཀྱི་ས་གཉིས་ལ་སྟོབས་ལྔའི་་་་
རླུང་གིས་ལམ་ཁྲིད། བཞི་པ་དབང་བཞི་པའི་ས་ཕྱེད་ལ་སྲོག་དང་རྩོལ་བ་རབ་ཏུ་ཐིམ་་་་་་
པའི་རླུང་གིས་ལམ་ཁྲིད་ནས་ཡེ་ཤེས་ཀྱི་རླུང་དུ་གནས་གྱུར་ནས་འགྲོ་བའོ། །གཉིས་པ་་་་
ཁམས་བདུད་རྩིས་ལམ་ཁྲིད་པ་ནི། ཁམས་འདུས་པ་དང་པོ་ལ་ཐིག་ལེ་དྭངས་སྙིགས་མ་་
ཕྱེད་པས་ལམ་ཁྲིད། བར་པ་ལ་ཅུང་ཟད་དྭངས་པས་ལམ་ཁྲིད། ཐ་མ་ལ་ཕལ་ཆེར་་་་་
དྭངས་པས་ལམ་ཁྲིད་དེ། །དེས་འཇིག་རྟེན་པའི་ལམ་ཆོད་ནས། འདས་པའི་གྲུབ་་་་་་
མཐའ་དང་པོ་བུམ་དབང་ས་དྲུག་ལ་བདུད་རྩིའི་བཅུད་ཀྱིས་ལམ་ཁྲིད། གཉིས་པ་གསང་
དབང་གི་ས་གཞི་ལ་བདུད་རྩིའི་བཅུད་དྭངས་པས་ལམ་ཁྲིད། གསུམ་པ་ཤེས་རབ་ཡེ་་་་་
ཤེས་ཀྱི་ས་གཉིས་ལ་དྭངས་མ་ཆེན་པོས་ལམ་ཁྲིད། བཞི་པ་དབང་བཞི་པའི་ས་ཕྱེད་ལ་་་་
དྭངས་མའི་དྭངས་མ་ཆེན་པོས་ལམ་ཁྲིད་ནས་ཡེ་ཤེས་ཀྱི་བདུད་རྩིར་གནས་གྱུར་ནས་འགྲོ་་་
བའོ༑ །གསུམ་པ་རྩ་ཡི་གེས་ལམ་ཁྲིད་པ་ལ་ཁམས་འདུས་པ་དང་པོ་ལ་མ་ངེས་པ་་་་
འཁྲུལ་སྣང་དུ་འཆར་བས་ལམ་ཁྲིད། བར་པ་ལ་ངེས་པ་མཐོང་སྣང་དུ་འཆར་བས་ལམ་་་
381

ཁྲིད༑ ཐ་མ་ལ་ཤིན་ཏུ་ངེས་པ་གསལ་སྣང་དུ་འཆར་བས་ལམ་ཁྲིད་དེ། དེས་འཇིག་་་་་
རྟེན་པའི་ལམ་ཆོད་ནས།
འདས་པའི་གྲུབ་མཐའ་དང་པོ་ལ་ཡི་གེའི་སྟོབས་ཅུང་ཟད་དག་
པས་ལམ་ཁྲིད། གཉིས་པ་ལ་ཡི་གེའི་སྟོབས་དག་པས་ལམ་ཁྲིད། གསུམ་པ་ལ་་་་་་
སྟོབས་དག་པ་ཆེན་པོས་ལམ་ཁྲིད། བཞི་པ་ལ་ཡི་གེའི་སྟོབས་དག་པའི་དག་པ་ཆེན་་་་་་
པོས་ལམ་ཁྲིད་ནས་ཡེ་ཤེས་ཀྱི་ཡི་གེར་གནས་